રાજ્ય સરકાર દ્વારા દર વર્ષે અલગ અલગ જિલ્લામાં રાષ્ટ્રીય પર્વની ઉજવણીની પરંપરા શરૂ કરી છે ત્યારે સુરેન્દ્રનગર ખાતે ૧૫મી ઓગષ્ટ – ૨૦૧૮ રાજ્યકક્ષાની ઉજવણી થનાર છે. આથી આ ઉજવણીની તૈયારી માટે શુક્રવારે બપોર બાદ કલેક્ટર કચેરી ખાતે બેઠક બોલાવવામાં આવી હતી. જેમાં સરકારના ઉચ્ચ અધિકારીઓ અને પદાધિકારીઓ ઉપસ્થિત હતા. પરંતુ જિલ્લા પંચાયતના પ્રમુખ, ધ્રાંગધ્રા, ચોટીલા અને પાટડી વિધાનસભાના ધારાસભ્ય સહિત કોંગ્રેસના આલા આગેવાનો હાજરી ન આપી, રાષ્ટ્રીય કાર્યક્રમનો ભગવાકરણનો આક્ષેપ કરતા વિવાદ ઉભો થયો છે.